Valdas Klimantavičius

Valdas Klimantavičius (g. 1963 m. vasario 18 d. Vilniuje) – Lietuvos ir Vilniaus miesto savivaldybės politinis bei visuomenės veikėjas.

 Biografija 
1985 m. baigė Kauno politechnikos institutą, inžinierius automatikas.

Vilniaus miesto savivaldybės Viešųjų pirkimų tarnybos vedėjas, nuo 2003 m. Vilniaus miesto savivaldybės administracijos direktorius, nuo 2007 m. Ekonomikos departamento direktorius, 2005–2008 m. AB „Vilniaus kapitalinė statyba“ valdybos pirmininkas. AB bankas Snoras Verslo klientų departamento direktorius. 2011–2015 m. Vilniaus miesto savivaldybės administracijos direktorius. Eidamas šias pareigas, vadovavo savivaldybės įmonių „Vilniaus vandenys“, „Vilniaus vystymo kompanija“, „Susisiekimo paslaugos“, Vilniaus apskrities atliekų tvarkymo centro valdyboms.„A.Zuoko bendražygis V.Klimantavičius paskirtas susisiekimo viceministru“. 15min.lt. Nuoroda tikrinta 2021-11-23.Zuoko bendražygis Klimantavičius paskirtas susisiekimo viceministru. Lrt.lt. Nuoroda tikrinta 2021-11-23. 2015 m. tapo Švenčionių rajono mero R. Klipčiaus patarėju.„Mero patarėjui V. Klimantavičiui skirta bauda“. Švenčionių kraštas. Nuoroda tikrinta 2021-11-23. 2020 m. sausį buvo paskirtas trečiuoju susisiekimo viceministru.

Nuo 2010 m. visuomeninio judėjimo „TAIP“ (Tėvynės atgimimas ir perspektyva) narys. 2011 m. su Artūro Zuoko ir Vilniaus koalicija – Vilniaus miesto savivaldybės tarybos narys, atsistatydino paskirtas administracijos direktoriumi.2011 m. Lietuvos savivaldybių tarybų rinkimai 

2015 m. birželį Vilniaus apygardos teismas paliko galioti Viešųjų pirkimų tarnybos nutarimą, kuriuo Valdui Klimantavičiui buvo paskirta 434 eurų bauda. Pagal šį nutarimą bauda buvo paskirta už Lietuvos Respublikos viešųjų pirkimų įstatymo pažeidimus, vykdant maisto produktų pirkimą Vilniaus miesto ikimokyklinio ugdymo įstaigoms.„8 mln. litų neteisėtai išleidęs Vilniaus administracijos vadovas Valdas Klimantavičius atsipirko 434 eurų bauda“. 15min.lt. Nuoroda tikrinta 2021-11-23.

Žmona Giedra, vaikai Mantas, Ieva, Valdas.

 Šaltiniai 

Kategorija:Vilniaus politikai
Kategorija:Lietuvos inžinieriai